**Ministru kabineta noteikumu projekta „Grozījumi Ministru kabineta 2000.gada 4.aprīļa noteikumos Nr.135 „Noteikumi par kvalificētā personāla skaitu un nepieciešamo aprīkojumu vispārējās bērnu aprūpes un audzināšanas iestādēs”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2000.gada 4.aprīļa noteikumos Nr.135 „Noteikumi par kvalificētā personāla skaitu un nepieciešamo aprīkojumu vispārējās bērnu aprūpes un audzināšanas iestādēs”” (turpmāk – noteikumu projekts) izstrādāts, pamatojoties uz Ministru kabineta 2016.gada 5.jūlija sēdē, izskatot Ministru kabineta (MK) noteikumu projektu „Pedagogu darba samaksas noteikumi”, doto uzdevumu Labklājības ministrijai sagatavot un labklājības ministram iesniegt izskatīšanai Ministru kabineta 2016.gada 19.jūlija sēdē kā Ministru kabineta lietu atbilstošus grozījumus Ministru kabineta 2000.gada 4.aprīļa noteikumos Nr.135 „Noteikumi par kvalificētā personāla skaitu un nepieciešamo aprīkojumu vispārējās bērnu aprūpes un audzināšanas iestādēs” (prot. Nr.33, 35.§, 13.punkts) (turpmāk – MK noteikumi).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi nosaka kvalificētā personāla skaitu un nepieciešamo aprīkojumu vispārējā bāreņu un bez vecāku gādības palikušo bērnu aprūpes un audzināšanas iestādē, tai skaitā speciālās izglītības iestādēs un internātskolās, lai nodrošinātu atbilstošus apstākļus bērnu audzināšanai, izglītošanai, vispusīgai attīstībai, rehabilitācijai, sociālajai un veselības aprūpei.Savukārt MK 2010.gada 31.augusta noteikumi Nr.825 “Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība” nosaka internātskolu, speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas noteikumus.Tāpat 2016.gada 5.jūlijā Ministru kabinets pieņēma MK noteikumu projektu “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, kas nosaka kārtību, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu, tai skaitā internātskolu, kā arī valsts augstskolu vispārējās vidējās izglītības iestāžu pedagogu (turpmāk **-** pedagogu) darba samaksai.Ņemot vērā minēto, lai novērstu tiesību normu sadrumstalotību un dublēšanos, nepieciešams prasības pedagoģiskajam personālam noteikt izglītības jomu regulējošajos normatīvajos aktos.Līdz ar to noteikumu projekts paredz:1) 2.punktā precizēt vispārīgo regulējumu, kādam personālam ir jābūt bērnu aprūpes un audzināšanas iestādēs, papildinot 2.5. un 2.6. apakšpunktu ar informāciju, ka bērnu aprūpes un audzināšanas iestādēs jābūt pedagoģiskajam personālam saskaņā ar normatīvo regulējumu par speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtību.2) no 5.pielikuma “Personāls speciālās izglītības iestādē” svītrot 2.punktu “Pedagoģiskais personāls”, jo saistībā ar Ministru kabineta 2016.gada 5.jūlija sēdes protokollēmumā doto uzdevumu Izglītības un zinātnes ministrijai ir jāsagatavo un jāiesniedz izskatīšanai Ministru kabineta 2016.gada 19.jūlija sēdē kā Ministru kabineta lieta grozījumi Ministru kabineta 2010.gada 31.augusta noteikumos Nr.825 “Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība”, paredzot iekļaut tajos valsts mērķdotācijas aprēķinu speciālo izglītības iestāžu pedagogu darba samaksai;3) no 6. pielikuma “Personāls internātskolā” svītrot 2.punktu “Pedagoģiskais personāls”, jo 2016.gada 5.jūlijā Ministru kabinets pieņēma MK noteikumu projektu “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, kuros noteikts finansējuma aprēķins internātskolu pedagoģiskajam personālam, tai skaitā pedagogu skaits uz vienu izglītojamo. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Iekļaujošās izglītības kontekstā atbalsta pasākumi, lai persona ar invaliditāti varētu iegūt izglītību vienlīdzīgi ar citiem izglītojamajiem, nevar tikt uzskatīti par pakalpojumiem ārpus izglītības procesa, un tādēļ arī finanšu līdzekļu piesaiste ir jāparedz izglītības procesā, jo bērniem ar funkcionālajiem traucējumiem jānodrošina viņu vajadzībām atbilstošs izglītības pakalpojums pēctecīgi un savlaicīgi visās izglītības pakāpēs neatkarīgi no iestādes, kurā bērns mācās. Papildus normatīvajam regulējumam par pedagogu darba samaksu, normatīvajos aktos, kas nosaka izglītības iestāžu finansēšanu, nepieciešams skaidri noteikt, kā tiks noregulēta darba samaksa nepedagoģiskajam atbalsta personālam bērniem ar speciālām vajadzībām neatkarīgi no tā, vai viņi mācas speciālā izglītības iestādē vai vispārizglītojošā izglītības iestādē. Nepedagoģiskais atbalsta personāls ietver papildus pedagoģiskajam atbalstam nepieciešamos, piemēram, sociālos un veselības atbalsta pakalpojumus. Kārtībai par atbalsta pasākumu un personāla finansēšanu jābūt skaidri noteiktai normatīvajos aktos, lai visiem izglītojamiem, neatkarīgi no izglītības programmas, tās apguves formas (proti, speciālā programma vispārizglītojošā skolā/klasē, speciālās vajadzības vispārizglītojošajā programmā), tiktu nodrošināta pieejama un pēctecīga izglītība. Lai skaidri noteiktu izglītojamo tiesības un iespējas attiecībā uz atbalsta pasākumu saņemšanu, normatīvajos aktos jābūt noteiktam visa veida atbalsta pasākumu kopumam, kas ļautu skaidri nodalīt valsts un pašvaldības/ izglītības iestādes dibinātāja kompetences atbalsta pasākumu nodrošināšanā, tādējādi nepieciešams paredzēt regulējumu gan par pedagoģiskā, gan nepedagoģiskā atbalsta personāla nodrošināšanu, vienlaikus sniedzot nosacījumus par šo pozīciju finansēšanas avotiem. Pedagoģiskā atbalsta personāla nodrošināšana noteikta IZM sagatavotajā Ministru kabineta noteikumu projektā „Speciālās izglītības iestāžu, internātskolu, speciālās izglītības pirmsskolas grupu un vispārējās izglītības iestāžu speciālās izglītības klašu finansēšanas kārtība” (TA-1446). Savukārt, nepedagoģiskā atbalsta personāla nodrošinājuma groza noteikšana ir iekļauta IZM izveidotās darba grupas darba uzdevumos (Izglītības un zinātnes ministra 20.04.2016. rīkojums Nr. 149 Par darba grupas izveidi izglītojamajiem ar speciālām vajadzībām sniedzamo pakalpojumu izmaksu modeļa izstrādei). Attiecīgi darba grupas uzdevums būtu sniegt priekšlikumus ne tikai par nepieciešamajiem atbalsta pasākuma veidiem, bet arī noteikt kompetences un atbildību par to finansēšanu. |

|  |
| --- |
| **II.** **Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz internātskolām un speciālās izglītības iestādēm un tajās esošajiem bērniem, taču grozījumi ir tehniska rakstura, lai saskaņotu MK noteikumus ar šajā anotācijā minētajiem izglītības jomu reglamentējošiem MK noteikumiem. |
| 2.  | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar noteikumu projektu ir izstrādāti un tiks virzīti izskatīšanai Ministru kabinetā grozījumi MK 2010.gada 31.augusta noteikumos Nr.825 “Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība” (atbilstošiMK 2016.gada 5.jūlija sēdē nolemtajam Izglītības un zinātnes ministrijai ir dots uzdevumu sagatavot un iesniegt izskatīšanai MK 2016.gada 19.jūlija sēdē kā MK lietu). |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Jaunas valsts institūcijas netiek radītas, esošās institūcijas netiek likvidētas vai reorganizētas. |
| 3. | Cita informācija | Nav |

Anotācijas III, V, VI sadaļa - noteikumu projekts šīs jomas neskar.

Labklājības ministra vietā,

izglītības un zinātnes ministrs K.Šadurskis

14.07.2016. 10:37

1053

V.Boļšakova

67782956, viktorija.bolsakova@lm.gov.lv